ddrg/super_eurlex huggingface dataset:
7.

Vse te pobude so si v marsičem podobne, saj zajemajo: spodbujanje in upravljanje pretoka osebnih podatkov ter s tem boljše zagotavljanje pravic državljanov na območju svobode, varnosti in pravice; obvladovanje različnih pravnih sistemov in pristojnih nacionalnih organov; zagotavljanje, da osebni podatki krožijo v skladu z ustrezno zakonodajo o varstvu podatkov, kar hkrati pomeni, da lahko državljani uveljavljajo svojo temeljno pravico do varstva podatkov in da se v za to predvidenih sistemih uporabljajo zanesljivi podatki.
2.

Svetovalni odbor se strinja s Komisijo, da so za področje prodaje in trženja upoštevni proizvodni trgi naslednji: (a) podatki o trgu v realnem času, ki se prodajajo s pomočjo programske opreme/delovnih postaj; (b) izpisi podatkov (datafeeds) v realnem času; (c) platforme za podatke o trgu; (d) transakcijske platforme za vrednostne papirje s fiksnim donosom; (e) novice.
SL Uradni list Evropske unije C 219/17

Končno poročilo pooblaščenca za zaslišanje v zadevi št. COMP/M.4734 – Ineos/Kerling

(v skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2008/C 219/14)

Komisija je 19. julija 2007 prejela priglasitev predlagane koncentracije v skladu s členom 4 Uredbe Sveta (ES) št. 139/2004 („Uredba o združitvah“), s katero skupina INEOS Group Limited (Združeno kraljestvo) ki pripada skupini INEOS (skupaj „Ineos“), z nakupom delnic pridobi nadzor nad celotnim podjetjem Kerling ASA („Kerling“, Norveška), ki pripada skupini Norsk Hydro, v smislu člena 3(1)(b) Uredbe o združitvah.

Komisija je po proučitvi priglasitve ugotovila, da je priglašeno dejanje spadalo v področje uporabe Uredbe o združitvah in zbuja resne pomisleke glede združljivosti s skupnim trgom in Sporazumom EGP. Postopki so bili v skladu s členom 6(1)(c) Uredbe o združitvah sproženi 7. septembra 2007.

Službe Komisije so v odgovor na zahtevo pogodbenice do vpogleda v ključne dokumente iz spisa odgovorile, da po njihovem mnenju ni bilo nobenih ključnih dokumentov.

Po temeljiti tržni raziskavi službe Komisije ugotavljajo, da predlagana transakcija ne bi bistveno ovirala učinkovite konkurence na skupnem trgu in je torej združljiva s skupnim trgom in Sporazumom EGP. Zato priglasitelju ni bilo poslano obvestilo o nasprotovanju.

Prejela nisem nobenih poizvedb, niti mi niso bili predloženi nobeni podatki s strani pogodbenic ali katere koli tretje strani. Zadeva ne zahteva nobenih posebnih pripomb glede pravice do zaslišanja.
19.

To je toliko bolj pomembno glede na to, da področje uporabe osnutka okvirnega sklepa o varstvu podatkov v okviru tretjega stebra verjetno ne bo veljalo za obdelavo osebnih podatkov na nacionalni ravni. Svet je sicer sprejel to odločitev, vendar hkrati jasno navedel, da to še ne pomeni, da s pravno podlago ne bi bilo mogoče urejati postopkov obdelave take vrste. Glede na navedeno in ob upoštevanju dejstva, da sedanji sveženj pobud – ta vključuje prümsko pobudo Sveta in izvedbena pravila – nalaga obveznost vzpostavitve in vzdrževanja določenih zbirk podatkov, kot je zbirka podatkov o DNK, bi moral ta vsebovati tudi zagotovila v zvezi s postopki obdelave (tj. zbiranjem in hrambo profilov DNK), ki izhajajo iz zbiranja in hrambe. Če bi se torej v nasprotnem primeru ti pravni instrumenti uporabljali le za izmenjane podatke, v njih ne bi bilo ustreznih določil o varstvu osebnih podatkov, ki bi morala veljati za vse ukrepe na podlagi člena 30(1)(b) PEU.
SL Uradni list Evropske unije C 277/17

Obvestilo ministra za gospodarstvo Kraljevine Nizozemske na podlagi člena 3(2) Uredbe 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2007/C 277/11)

Minister za gospodarstvo Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v bloku G13, kot je označen na zemljevidu iz Priloge 3 k Zakonu o rudarstvu (Vladni uradni list 2002, št. 245).

Minister za gospodarstvo vabi v skladu z navedeno uredbo in s členom 15 Zakona o rudarstvu (Uradni list Kraljevine Nizozemske 2002, 542) vse zainteresirane strani, da oddajo konkurenčne vloge za pridobitev dovoljenja za pridobivanje ogljikovodikov v bloku G13 nizozemskega epikontinentalnega pasu.

Za izdajo dovoljenj je pristojen minister za gospodarstvo. Merila, pogoji in zahteve iz člena 5(1) in (2) ter člena 6(2) navedene direktive so določeni v Zakonu o rudarstvu (Uradni list Kraljevine Nizozemske 2002, 542).

Vloge se lahko oddajo v roku 13 tednov po objavi tega razpisa v Uradnem listu Evropske unije in morajo biti naslovljene na: Ministerie van Economische Zaken (Ministrstvo za gospodarstvo), ter attentie van J. C. De Groot, directeur Energiemarkt (za: direktor za energetski trg), ALP/562, Postbus 20101, 2500 EC Den Haag, Nederland.

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po izteku tega roka.

Dodatne informacije so na voljo na telefonski številki: (31-70) 379 77 62 (kontaktna oseba: E. J. Hoppel).
SL Uradni list Evropske unije C 257/47

Obvestilo ministra za gospodarstvo Kraljevine Nizozemske na podlagi člena 3(2) Uredbe 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2007/C 257/10)

Minister za gospodarstvo Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v delu bloka Q16b, kot je označen na zemljevidu iz Priloge 3 k Zakonu o rudarstvu (Stcrt. 2002, št. 245).

Minister za gospodarstvo vabi v skladu z navedeno uredbo in s členom 15 Zakona o rudarstvu (Stb. 2002, 542) vse zainteresirane strani, da oddajo konkurenčne vloge za pridobitev dovoljenja za pridobivanje ogljikovodikov v delu bloka Q16b nizozemskega epikontinentalnega pasu.

Za izdajo dovoljenj je pristojen minister za gospodarstvo. Merila, pogoji in zahteve iz člena 5(1) in (2) ter člena 6(2) Direktive so določeni v Zakonu o rudarstvu (Stb. 2002, 542).

Vloge se lahko oddajo v roku 13 tednov po objavi tega razpisa v Uradnem listu Evropske unije in morajo biti naslovljene na: De Minister van Economische Zaken, ter attentie van J.C. De Groot, directeur Energiemarkt, ALP/562, Postbus 20101, 2500 EC Den Haag.

Vloge, ki bodo prispele na navedeni naslov po tem datumu, ne bodo obravnavane.

Odločitev o vlogah bo sprejeta najpozneje v dvanajstih mesecih po izteku tega roka.

Dodatne informacije so na voljo na telefonski številki: (31-70) 379 77 62.
SL Uradni list Evropske unije C 131/4

Končno poročilo pooblaščenca za zaslišanje v zadevi COMP/M.4215 – Glatfelter/Crompton Assets

(v skladu s členoma 15 in 16 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2007/C 131/04)

Nemčija je 4. aprila 2006 od Komisije zahtevala pregled zadeve v skladu s členom 22(1) Uredbe Sveta (ES) št. 139/2004 (Uredba o združitvah). V skladu s členom 22(2) Uredbe o združitvah je Komisija obvestila pristojne organe drugih držav članic in udeležena podjetja o tej zahtevi. Zahtevi za pregled se je pridružilo Združeno kraljestvo. Komisija se je 15. maja 2006 odločila sprejeti zahtevo za pregled koncentracije in je države članice in podjetja obvestila o svoji odločitvi.

Nato je Komisija 16. avgusta 2006 prejela priglasitev predlagane koncentracije, s katero podjetje P.H. Glatfelter z nakupom sredstev pridobi izključni nadzor nad podjetjem Lydney Business, ki ga upravlja podjetje J.R. Crompton Ltd.

Komisija je po proučitvi priglasitve sklenila, da priglašena transakcija spada v področje uporabe Uredbe o združitvah in da vzbuja resne dvome o njegovi združljivosti s skupnim trgom in Sporazumom EGP. Zato je Komisija 20. septembra 2006 odločila začeti postopek v skladu s členom 6(1)(c) Uredbe o združitvah.

Pristojne službe Komisije so na podlagi temeljite tržne preiskave sklenile, da predlagana transakcija bistveno ne ovira učinkovite konkurence na skupnem trgu ali njegovem znatnem delu, zlasti kot posledica ustvarjanja ali krepitve prevladujočega položaja, in je zato združljiva s skupnim trgom in Sporazumom EGP. Zato strankam ni bilo poslano obvestilo o nasprotovanju.

Pooblaščenec za zaslišanje ni prejel nobenih poizvedb, niti mu niso bili predloženi nobeni podatki s strani strank v zadevi ali katere koli tretje stranke. Zadeva ne zahteva nobenih posebnih pripomb glede pravice do zaslišanja.
SL Uradni list Evropske unije C 100/10

Obvestilo vlade Republike Ciper glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(Besedilo velja za EGP)

(2007/C 100/09)

V skladu s členom 10 Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1) Republika Ciper obvešča Evropsko komisijo, da je edini pristojni organ Svet ministrov Republike Ciper.

Republika Ciper brez poseganja v uporabo določb o nacionalni varnosti iz člena 2(2) Direktive 94/22/ES obvešča vse zainteresirane osebe, da so merila, ki se uporabljajo pri izdaji dovoljenj za iskanje, raziskovanje in izkoriščanje ogljikovodikov, naslednja:

(a) tehnična in finančna zmožnost prosilcev,

(b) načini, s katerimi prosilec namerava izvajati dejavnosti, navedene v dovoljenju,

(c) finančno nadomestilo, ki ga prosilec ponuja, da bi dobil dovoljenje, in

(d) morebitno pomanjkanje učinkovitosti in odgovornosti, ki ga je prosilec pokazal v zvezi s katerim koli prejšnjim dovoljenjem ali pooblastilom katere koli vrste v kateri koli državi sveta.

Če se na podlagi navedenih meril dve vlogi ali več vlog ocenita(-jo) kot enako ugodni(-e), se upoštevajo predlogi prosilcev glede zaščite javne varnosti, javnega zdravja, varnosti prometa, varovanja okolja, varovanja bioloških virov in nacionalnih bogastev, ki imajo umetniško, zgodovinsko ali arheološko vrednost, varnosti instalacij in delavcev ter načrtovanega upravljanja z viri ogljikovodikov.

V skladu s členom 5(2) Direktive 94/22/ES se informacije o pogojih in zahtevah glede opravljanja ali prenehanja opravljanja dejavnosti, ki se uporabljajo za vsako vrsto dovoljenja, navedejo v vzorčni pogodbi o delitvi proizvodnje („Model Production Sharing Contract“), ki ga vse zainteresirane osebe na zahtevo lahko dobijo na naslovu: Ministry of Commerce, Industry and Tourism, 1421 Nicosia, Cyprus.

(1) UL L 164, 30.6.1994, str. 3.
2.

Predmet razpisa je podelitev rudarske pravice za iskanje in raziskovanje nahajališč nafte in zemeljskega plina na območjih (delih), za katera ne veljajo dovoljenja iz tabele, objavljene v Uradnem listu Evropske unije (2) in na spletni strani Oddelka za geologijo in geološka dovoljenja Ministrstva za okolje (www.mos.gov.pl/dgikg/english). Ta območja vključujejo naslednje dele: Št. Ime Kraj (št. dela) 1. Karwia 9 2. Raduszka 45, 65 3. Frombork 52 4. Rybice 62 5. Lewice 63 6. Bardy 64, 44 7. Kaleń 82, 83 8. Rymań 83, 84 9. Barwice 85 10. Bobolice 86 11. Podgrodzie 101 12. Police 102 13. Sucha 104 14. Czaplinek 105 15. Moryń 161 16. Lipiany 162 17. Barlinek 163 18. Cybinka 202, 222 19. Torzym 203, 223 20. Laski 222, 223 21. Krępa 224 22. Trójkąt 226 23. Turek 229 24. Kolsko 244 25. Gola 245 26. Kłoda 246 27. Czatkowice 247, 267, 268, 287, 288 28. Kalisz 249 29. Dobra 250 30. Klucze 265 31. Sarnowa 266 32. Warta 270 33. Oleszyce 379 34. Proszowice 393 35. Koszyce 394, 395 36. Golemki 395, 415 37. Horyniec 399 38. Wieliczka 413 39. Skrzydlna 413 40. Skołoszyn 414, 415 41. Błażowa 416, 417 42. Szczecinek 106 43. Człuchów 107 Geografske koordinate območij, ki so predmet razpisa, so objavljene na spletni strani Oddelka za geologijo in geološka dovoljenja Ministrstva za okolje in v „Podrobnih pogojih razpisa za pridobitev rudarske pravice za raziskovanje in iskanje nahajališč nafte in zemeljskega plina na območjih, na katera se nanašajo dovoljenja“.
SL Uradni list Evropske unije C 47/7

Izjava Nizozemske v skladu s členoma 5 in 97 Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti

(2007/C 47/08)

Nizozemska vlada vas obvešča o naslednjem:

V skladu s členom 5 in členom 97 Uredbe Sveta (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, morajo države članice v izjavi določiti zakonodajo o socialni varnosti, za katero se uporablja Uredba, in vas o tem obvestiti.

Nizozemska vlada želi izjavo spremeniti oz. dopolniti v dveh točkah. Te spremembe oz. dopolnitve se nanašajo na začetek veljavnosti dveh novih zakonov.

„Zorgverzekeringswet“ (Zakon o zdravstvenem varstvu) je 1. januarja 2006 nadomestil „Ziekenfondswet“ (Zakon o sistemu zdravstvenega zavarovanja). Pri Zakonu o zdravstvenem varstvu gre za novo socialno zdravstveno zavarovanje, namenjeno kritju stroškov zdravljenja za celotno prebivalstvo. Obstoječi „Algemene Wet Bijzondere Ziektekosten“ (Splošni zakon o posebnih stroških zdravljenja) – prav tako socialno zavarovanje za celotno prebivalstvo, ki je namenjeno kritju stroškov dolgotrajnega zdravljenja oz. nege – ostaja skupaj z „Zorgverzekeringswet“ (Zakon o zdravstvenem varstvu) še naprej veljaven.

S 1. januarjem 2006 je začel veljati „Wet op de zorgtoeslag“ (Zakon o dodatku za zdravstveno varstvo).

Po tem zakonu lahko osebe, pri katerih je nominalna premija glede na njihov dohodek previsoka, prejmejo dodatek, ki jim ga izplača davčni organ. Pri preučitvi upravičenosti do dodatka se upošteva dohodek morebitnega partnerja. Dodatek za zdravstveno varstvo se lahko izplačuje v tujino.

Iz zgoraj navedenega izhajajo naslednje dopolnitve oz. spremembe:

Zakonski predpisi in sistemi iz člena 4(1) in (2) Uredbe

Dajatve za bolezen in materinstvo:

— „Zakon z dne 16. junija 2005 (Nizozemski uradni list 2005, 358) o socialnem zavarovanju za kritje stroškov zdravljenja za celotno prebivalstvo (Zakon o zdravstvenem varstvu)“ nadomesti „Zakon z dne 15. oktobra 1964 (Nizozemski uradni list 1964, 392) o predpisih, ki se uporabljajo za sistem zdravstvenega zavarovanja (Zakon o sistemu zdravstvenega zavarovanja)“;
SL Uradni list Evropske unije C 149/4

Končno poročilo pooblaščenca za zaslišanje v zadevi COMP/M.3687 — Johnson&Johnson/Guidant

(v skladu s členoma 15 in 16 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci — UL L 162, 19.6.2001, str. 21)

(2006/C 149/03)

Komisija je 15. marca 2005 prejela priglasitev predlagane koncentracije v skladu s členom 4 Uredbe Sveta (ES) št. 139/2004 („Uredba o združitvah“), s katero je podjetje Johnson & Johnson, ZDA („J&J“), z nakupom delnic pridobilo nadzor nad celotnim podjetjem Guidant Corporation, ZDA („Guidant“), v smislu člena 3(1)(b) Uredbe o združitvah.

Ob koncu prve faze preiskave je Komisija ugotovila, da koncentracija vzbuja resne pomisleke o njeni združljivosti s skupnim trgom in Sporazumom EGP. Komisija je zato 22. aprila 2005 sprožila postopek v skladu s členom 6(1)(c) Uredbe o združitvah.

Obvestilo o nasprotovanju je bilo podjetju J&J poslano 20. junija 2005. Naslednji dan je bil odobren dostop do dokumentacije Komisije. Podjetje J&J so zaprosili, da odgovori do 27. junija 2005. Rok je bil upoštevan.

Stranke niso zahtevale možnosti uradnega ustnega zaslišanja, da bi pojasnile svoje argumente.

Podjetja Edwards Lifesciences SA, Sorin SpA, Abott Laboratories in Medtronic Inc so bila vključena kot zainteresirane tretje stranke v skladu s členom 18(4) Uredbe o združitvah. Obveščena so bila o naravi in predmetu zadeve, kakor je ustrezno.

Podjetje J&J je 13. julija 2005 ponudilo zaveze, da bi odpravilo sum glede konkurence, opredeljen v obvestilu o nasprotovanju. Izveden je bil preskus trga glede zavez. Niso me prosili, da preverim nepristranskost poizvedbe na trgu. Stranke niso zahtevale nadaljnega dostopa do dokumentacije Komisije, še posebej do rezultatov preskusa trga.

Glede na ponujene zaveze in analizo rezultatov preskusa trga osnutek odločbe zaključuje, da je predlagana koncentracija združljiva s skupnim trgom in Sporazumom EGP.

Menim, da je bila pravica do zaslišanja vseh udeležencev v tem postopku spoštovana.
SL Uradni list Evropske unije C 322/17

Merila za dodelitev zadev senatom

(2005/C 322/09)

Sodišče za uslužbence je dne 30. novembra 2005 v skladu s členoma 4 Priloge I k Statutu Sodišča in 12 Poslovnika Sodišča prve stopnje odločilo, da bo v začetnem obdobju, to je od dneva objave odločitve predsednika Sodišča v UL, da je Sodišče za uslužbence Evropske unije zakonito ustanovljeno, do 30. septembra 2006:

— prvi senat odločal o vseh zadevah, razen o zadevah, ki se nanašajo predvsem na vprašanja zaposlovanja, ocenjevanja/napredovanja in dokončnega prenehanja funkcij, o katerih bo odločal drugi senat;

— določeno število zadev dodeljenih tretjemu senatu, ne glede na zadevna področja, po avtomatičnem vrstnem redu, določenem na občni seji;
SL Uradni list Evropske unije C 251/7

Obvestilo Republike Latvije v zvezi z vizumsko vzajemnostjo (1)

(2005/C 251/10)

Stalno predstavništvo Republike Latvije pri EU izraža svoje odlično spoštovanje generalnemu sekretariatu Sveta Evropske unije in ima čast, da ga opozori na naslednjo zadevo.

Ko je Latvija postala država članica Evropske unije, je enostransko odpravila vizumsko obveznost za državljane Federativne republike Brazilije v skladu z Uredbo Sveta EU (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve.

V skladu s členom 2 Uredbe Sveta (ES) št. 851/2005 o spremembi Uredbe (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve, kar zadeva mehanizem vzajemnosti, želi Latvija obvestiti Svet in Komisijo, da Federativna republika Brazilija za državljane Republike Latvije še naprej ohranja enostransko vizumsko obveznost.

Ob upoštevanju zgoraj navedenega in v skladu z mehanizmom solidarnosti iz Uredbe št. 539/2001 in Uredbe št. 851/2005 o spremembi Uredbe št. 539/2001 za zagotovitev popolne vzajemnosti za vse države članice, Latvija meni, da morajo biti sprejeti ustrezni ukrepi za zagotovitev enakih pogojev za vse državljane EU pri vstopu na ozemlje Federativne republike Brazilije.

Stalno predstavništvo Republike Latvije pri EU izkorišča to priložnost, da generalnemu sekretariatu Sveta Evropske unije ponovno izrazi svoje odlično spoštovanje.

(1) To obvestilo je objavljeno v skladu s členom 2 Uredbe Sveta (ES) št. 851/2005 z dne 2. julija 2005 (UL L 141, 4.6.2005, str. 3), ki spremeni Uredbo (ES) št. 539/2001 z dne 15. marca 2001 (UL L 81, 21.3.2005, str. 1).
SL Uradni list Evropske unije C 251/12

Obvestilo Republike Slovenije v zvezi z vizumsko vzajemnostjo (1)

(2005/C 251/18)

Stalno predstavništvo Republike Slovenije pri Evropski uniji pozdravlja Svet Evropske unije, in ga obvešča, da so slovenski državljani, glede na člen 2 Uredbe Sveta (ES) št. 851/2005 z dne 2. junija 2005 o spremembi Uredbe (ES) št. 539/2001 o seznamu tretjih držav, katerih državljani morajo imeti vizume pri prehodu zunanjih meja in katerih državljani so te zahteve oproščeni v skladu z mehanizmom vzajemnosti z dne 24. junija 2005, podrejeni vizumskim zahtevam naslednjih držav, navedenih v Prilogi II Uredbe (ES) 539/2001:

1. Avstralija,

2. Brunej.

Stalno predstavništvo Republike Slovenije pri Evropski uniji izkorišča to priložnost, da Svetu Evropske unije ponovno izrazi svoje odlično spoštovanje in prijateljstvo.

(1) To obvestilo je objavljeno v skladu s členom 2 Uredbe Sveta (ES) št. 851/2005 z dne 2. julija 2005 (UL L 141, 4.6.2005, str. 3), ki spremeni Uredbo (ES) št. 539/2001 z dne 15. marca 2001 (UL L 81, 21.3.2005, str. 1).
(7)

Svetovalni odbor soglaša s Komisijo, da je treba naložiti globe naslednjim gospodarskim družbam, ki so sodelovale v kartelu: (a) Akzo Nobel N.V., Akzo Nobel Netherlands B.V., Akzo Nobel Chemicals International B.V., Akzo Nobel Chemicals B.V. in Akzo Nobel Functional Chemicals B.V., skupaj in ločeno; (b) BASF A.G.; (c) UCB S.A.
SL Uradni list Evropske unije C 305/4

KONČNO POROČILO POOBLAŠČENCA ZA ZASLIŠANJE V PRIMERU COMP/38.284/D2 (AIR FRANCE/ALITALIA)

(v skladu s členom 15 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

(2004/C 305/04)

Iz osnutka sklepa v zgoraj omenjenem primeru izhajajo naslednje ugotovitve:

13. novembra 2001 sta Air France in Alitalia Komisiji priglasili številne sporazume, s katerimi sta poskušali pridobiti negativni izid po členu 3(2) Uredbe (EGS) št. 3975/87 oziroma posamično izjemo po členu 5 iste uredbe.

Povzetek zahtevka je bil objavljen 8. maja 2002 v Uradnem listu Evropskih skupnosti s povabilom tretjim osebam in državam članicam, da v skladu s členom 5(2) Uredbe (EGS) št. 3975/87 Komisiji v roku 30 dni predložijo svoje pripombe.

1. julija 2002 je Komisija v skladu s členom 5(3) Uredbe (EGS) št. 3975/87 obvestila stranki, da obstajajo resni dvomi glede uporabe člena 81(3) Pogodbe v priglašenih sporazumih.

Po dogovarjanjih s službami Komisije sta stranki predlagali zaveze, ki so bile v skladu s členom 16(3) Uredbe (EGS) št. 3975/87 objavljene 9. decembra 2003, s povabilom vsem zainteresiranim tretjim osebam, da predložijo svoje pripombe.

Več letalskih družb in britanski Office of Fair Trading so sporočili pripombe na predlagane izboljšave in stranki sta privolili, da bosta izboljšali svoje zaveze, zaradi česar se je zaskrbljenost služb Komisije glede konkurence odpravila.

Zaključujem torej, da so bile pravice za zaslišanje v tem primeru upoštevane.
68.

pričakuje, da bo Komisija nadalje ukrepala v zvezi z njegovim pozivom, naj se v odnose med Združenim kraljestvom in EU vnese več teritorialne razsežnosti, in razmislila o načinih, da se lokalne in regionalne oblasti prek OR strukturno pridružijo partnerstvu z Združenim kraljestvom ter institucionalnemu okviru sporazuma o trgovini in sodelovanju; poudarja tudi, da bi poleg sporazuma o trgovini in sodelovanju odnosu med EU in Združenim kraljestvom koristila tudi uresničitev še neizkoriščenih možnosti za sodelovanje med njunimi lokalnimi in regionalnimi oblastmi pri spoprijemanju s skupnimi izzivi, kot je trajnostno upravljanje Severnega morja, Rokavskega preliva in Irskega morja, ali izvajanju ciljev trajnostnega razvoja na lokalni in regionalni ravni;
44.

poziva Komisijo, naj v svojem poročilu o pregledu izvajanja mehanizma za okrevanje in odpornost, ki naj bi ga predložila do julija 2022 (člen 16 uredbe o mehanizmu za okrevanje in odpornost), poroča o vključenosti lokalnih in regionalnih oblasti v fazo izvajanja nacionalnih načrtov za okrevanje in odpornost. Poziva k doslednem spoštovanju in izvajanju načela partnerstva v okviru Sklada za pravični prehod ter mehanizma za okrevanje in odpornost, pa tudi k hitri odobritvi vseh nacionalnih načrtov za okrevanje in odpornost;
—

je globoko pretresen in užaloščen zaradi umora župana Gdanska in člana OR Pawła Adamowicza, ki se je kot pravi Evropejec zavzemal za spodbujanje in varstvo vrednot, kot so svoboda, solidarnost, demokracija, socialno vključevanje in dostojanstvo,